CELEX: 62010CN0501
Language: el
Date: 2010-10-19 00:00:00
Title: Υπόθεση C-501/10: Αίτηση για την έκδοση προδικαστικής αποφάσεως, την οποία υπέβαλε το Tribunale di Santa Maria Capua Vetere στις 19 Οκτωβρίου 2010 — Ποινική δίκη Raffaele Russo

18.12.2010   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 346/34
            
         Αίτηση για την έκδοση προδικαστικής αποφάσεως, την οποία υπέβαλε το Tribunale di Santa Maria Capua Vetere στις 19 Οκτωβρίου 2010 — Ποινική δίκη Raffaele Russo
   (Υπόθεση C-501/10)
   ()
   2010/C 346/60
   Γλώσσα διαδικασίας: η ιταλική
   
      Αιτούν δικαστήριο
   
   Tribunale di Santa Maria Capua Vetere
   
      Διάδικοι στην υπόθεση της κύριας δίκης
   
   
      Κατηγορούμενος: Raffaele Russo
   
      Προδικαστικά ερωτήματα
   
   Ερωτάται αν η ελευθερία εγκαταστάσεως και η ελεύθερη παροχή των υπηρεσιών περιορίζονται ενδεχομένως στο πλαίσιο εθνικού συστήματος το οποίο εδράζεται στη χορήγηση περιορισμένου αριθμού παραχωρήσεων και επακόλουθων αδειών [με γνώμονα τη δημόσια ασφάλεια] και το οποίο προβλέπει, μεταξύ άλλων:
   
               1)
            
            
               την εν γένει προστασία των δικαιούχων αδειών παραχωρήσεως οι οποίες χορηγήθηκαν σε προγενέστερο χρόνο βάσει διαδικασίας στο πλαίσιο της οποίας αποκλείστηκε παρανόμως μέρος των επιχειρήσεων του τομέα
            
         
               2)
            
            
               διατάξεις οι οποίες εξασφαλίζουν εκ των πραγμάτων τη διατήρηση των εμπορικής φύσεως κτηθέντων δικαιωμάτων (μέσω της απαγορεύσεως οι νέοι παραχωρησιούχοι να εγκαθιστούν τα σημεία παροχής των υπηρεσιών τους πέραν της κατ’ ελάχιστον όριο οριζόμενης αποστάσεως από τα ήδη λειτουργούντα πρακτορεία)
            
         
               3)
            
            
               περιπτώσεις εκπτώσεως του παραχωρησιούχου μεταξύ των οποίων και η περίπτωση κατά την οποία ο τελευταίος επιδίδεται, έστω και έμμεσα, σε διασυνοριακές δραστηριότητες αφορώσες παίγνια, εξομοιούμενες με εκείνες οι οποίες αποτελούν αντικείμενο της παραχωρήσεως, με αποτέλεσμα την κατάπτωση εγγυήσεων μεγάλου ύψους εις βάρος του.